Manastir Klisina
Manastir Klisina ili manastir Ognjene Marije je manastir Srpske pravoslavne crkve i nalazi se u naselju Ništavci, opština Prijedor. Manastir se nalazi pored magistralnog puta Prijedor-Sanski Most, uz rijeku Sanu.

Istorija 
Podignut je na starom manastirištu gdje je bio srednjovjekovni manastir. Taj je manastir bio posvećen Sretenju Gospodnjem, nazivajući manastirište Klisina, koja dolazi od grčke riječi eklisija, što znači crkva. Porušen je poslije dolaska Osmanlija, ili možda i prije, od strane ugarske monarhije, koja je na ovim krajevima osnovala Jajačku banovinu, radi odbrane Ugarske od nadiranja Osmanlija.

Posljednja crkva zapaljena je 1942 od ustaških vlasti. Zvono od te crkve je ugrađeno na novu crkvu podignutu 1993. Izgrađen je i konak pa je 1998 osvešćen novi manastir. U toku je znatno proširenje manastirskog hrama. Okružen je kamenim zidom.

Opis 
Manastirska crkva je posvećena Ognjenoj Mariji. To je jednobrodna bazilika sa lukovima u vizantijskom stilu. Zvonik je visoko izveden, kao kod ruskih crkvi. U crkvi se nalazi reprodukcija čudotvorne ikone Jerusalimske majke božije. Originalnu je uradio Jevanđelista Luka.

Literatura 
 Liljana Ševo,   Biblioteka Baština, Banja Luka, 2002. - Pravoslavne crkve i manastiri u Bosni i Hercegovini do 1978. Godine

Vanjski linkovi 
 Manastir Klisina

Reference 

Manastiri u BiH
Prijedor
Manastiri Eparhije bihaćko-petrovačke
Srpski pravoslavni manastiri